**ДОГОВОР ЗА РЕКЛАМА**

Днес,………….2018 г., в гр. Пловдив се сключи настоящият договор за реклама между:

**1………………..**, със седалище …………………., и адрес на управление………………………. вписано в Търговския регистър, ЕИК …………………….. представлявано от ………………… представляващ …………………….наричано по-долу краткост РЕКЛАМОДАТЕЛ

 и

**2.** **„Съвет по туризъм - Пловдив“**, със седалище: гр. Пловдив, бул. „Кн. Мария Луиза“ №31, Булстат 115307554, главен организатор на „**Дефиле на младото вино“ - 2018г.,** представлявано от инж. Любозар Фратев – председател, наричано по – долу ИЗПЪЛНИТЕЛ, се сключи настоящият договор за следното:

І. ПРЕДМЕТ НА ДОГОВОРА

Чл. 1. В съответствие с разпоредбите на настоящия договор РЕКЛАМОДАТЕЛЯТ предоставя посочените в договора парични средства, в качеството на партньор на **„Дефиле на младото вино“- 2018г**, което ще се проведе на **23, 24 и 25 ноември 2018г**., в замяна на което ИЗПЪЛНИТЕЛЯТ се задължава да извърши рекламно представяне с цел популяризиране на марката, посочена от РЕКЛАМОДАТЕЛЯ.

ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 2. ИЗПЪЛНИТЕЛЯТ се задължава да предостави на РЕКЛАМОДАТЕЛЯ рекламно представяне, описано подробно в Приложение №1, неделима част от този договор.

Чл. 3. По искане на РЕКЛАМОДАТЕЛЯ, ИЗПЪЛНИТЕЛЯТ се задължава да осигури достъп на упълномощени представители на РЕКЛАМОДАТЕЛЯ до всички локации за провеждане на **„Дефиле на младото вино“ - 2018г** за предварителна подготовка и организация, както и да съдейства на РЕКЛАМОДАТЕЛЯ за качественото провеждане на рекламното представяне съгласно Чл.2 по-горе.

Чл. 4. ИЗПЪЛНИТЕЛЯТ се задължава да не използва логото на РЕКЛАМОДАТЕЛЯ за цели, различни от предмета на настоящия договор.

ІІІ. ПРАВА И ЗАДЪЛЖЕНИЯ НА РЕКЛАМОДАТЕЛЯ

Чл. 5. РЕКЛАМОДАТЕЛЯТ има право да одобри дизайна и разположението на рекламните материали, изброени в Приложение 1 на настоящия договор. Одобрението на дизайна е само по отношение на правилното разполагане на логото на марката върху рекламните материали и на РЕКЛАМОДАТЕЛЯ и правилното изговаряне на марката на РЕКЛАМОДАТЕЛЯ.

Чл. 6. РЕКЛАМОДАТЕЛЯТ има право да получи рекламното представяне, подробно описано в Приложение 1 към настоящия договор.

Чл. 7. РЕКЛАМОДАТЕЛЯТ има право да използва снимки или видеоматериали от събитието за P.R. или рекламни цели.

Чл. 8. РЕКЛАМОДАТЕЛЯТ се задължава да заплати дължимата сума по договора в срок съгласно Чл.12 по-долу.

Чл.9. РЕКЛАМОДАТЕЛЯТ се задължава да предостави необходимата на ИЗПЪЛНИТЕЛЯ информация, лога и материали за изпълнение на задълженията му по този договор.

ІV. СРОК НА ДОГОВОРА

Чл. 10. Настоящият договор е валиден от датата на сключването му и изтича на 26.11.2018г.

Чл. 11. Настоящият договор може да бъде продължен само въз основа на писмено съгласие на двете страни.

V. ВЪЗНАГРАЖДЕНИЕ

Чл. 12. За изпълнението на задълженията по настоящия договор от страна на ИЗПЪЛНИТЕЛЯ, РЕКЛАМОДАТЕЛЯТ заплаща на ИЗПЪЛНИТЕЛЯ сума в размер на …………… (……………..……..) лв.. Сумата следва да бъде заплатена от РЕКЛАМОДАТЕЛЯ в срок до 20.10.2018г.

Чл. 13. Сумата се заплаща от РЕКЛАМОДАТЕЛЯ по банков път по следната банкова сметка на ИЗПЪЛНИТЕЛЯ:

IBAN: BG77BPBI79241095753001 при Българска пощенска банка-Пловдив

Чл. 14. В случай на неспазване на сроковете за плащане по Чл. 13 РЕКЛАМОДАТЕЛЯТ дължи на ИЗПЪЛНИТЕЛЯ законната лихва върху цялата сума, считано от падежа на плащането и до окончателното и изплащане.

Чл. 15. В случай на неспазване на срока за плащане по Чл.13 и извършване на плащането със закъснение, е възможно изменение и редуциране на рекламното представяне, описано в Приложение 1, свързано със сроковете за производство на някои от рекламните материали, които са необходими за това представяне. В този случай ИЗПЪЛНИТЕЛЯТ не дължи частично или пълно възстановяване на сумата, платена от РЕКЛАМОДАТЕЛЯ и не е налице неизпълнение на договора от страна на ИЗПЪЛНИТЕЛЯ.

VI. ПРЕКРАТЯВАНЕ НА ДОГОВОРА.

Чл. 16. Настоящият договор може да бъде прекратен по взаимно съгласие на двете страни, изразено писмено.

Чл. 17. Рекламодателят може да прекрати настоящия договор с едноседмично писмено предизвестие, в случай че Изпълнителят не изпълни някое от задълженията си, като в този случай ще има правото да получи обратно платените суми, ведно с неустойка в размер равен на 1% (един процент) от сумата по чл. 13.

Чл.18. Изпълнителят може да прекрати настоящият договор с едноседмично писмено предизвестие, ако Рекламодателят не изпълни някое от задълженията си.

VII. КОНФИДЕНЦИАЛНОСТ

Чл.19. Страните по договора се споразумяха, че цялата информация по настоящия договор за срока на действие на настоящия договор ще бъде разгледана като търговска тайна и като такава няма да бъде разгласявана, освен ако това е необходимо за неговото изпълнение или за правната защита на някоя от страните.

Чл. 20. В случай, че някоя от страните умишлено или по непредпазливост наруши или стане причина за нарушаването на това задължение в това число и от или чрез служители органи или представители, изправната страна има право да иска обезщетение за претърпени вреди или пропуснати ползи, включително и за вреди от накърняване на доброто и име.

VIII. ПОДСЪДНОСТ И МАТЕРИАЛНО ПРАВО.

Чл. 21. Неизпълнението по договора на някоя от страните няма да поражда отговорност за неизпълнение и да се счита за нарушение на клаузите, ако се дължи на непреодолима сила.

Чл. 22. Договорът се регулира от българското материално право и всички въпроси възникнали при изпълнението му и незасегнати в него се решават съгласно българското материално право.

Чл. 23. Всички спорове породени от този договор и отнасящи се до неговото тълкуване, недействителност, изпълнение или прекратяване, както и спорове за попълване на празноти или приспособяването му към нововъзникнали обстоятелства ще бъдат решавани от страните чрез преговори а при невъзможност да бъде постигнато споразумение – от компетентния български съд.

IХ. ДРУГИ РАЗПОРЕДБИ.

Чл. 24.Настоящият договор е съставен и подписан в два екземпляра по един за всяка от страните по договора и влиза в сила.

|  |  |
| --- | --- |
| **ЗА РЕКЛАМОДАТЕЛЯ:** |  **ЗА ИЗПЪЛНИТЕЛЯ:** инж.Любозар Фратев: \_\_\_\_\_\_\_\_\_\_\_\_\_\_ Председател на УС  |

**ПРИЛОЖЕНИЕ № 1**

**КЪМ ДОГОВОР ЗА РЕКЛАМА**

**Период от 12.11.2018г. до 26.11.2018 г**.

**Избрано ниво…………………………………**

|  |  |  |  |
| --- | --- | --- | --- |
| **СПОНСОРСКИ НИВА** | **ПЛАТИНЕН** | **ЗЛАТЕН** | **СРЕБЪРЕН** |
| **ЦЕНА (лв. с ДДС)** | **1500** | **1000** | **500** |
| Лого в програмата на събитието и поканите към официалните гости, билборди, 2000 плаката, 30 000 брошури | X | X | X |
| Лого в официалния сайт на събитието /wineshowplovdiv.events/  | X | X | X |
| Линк към уеб-сайта на фирмата зад логото в официалния сайт на събитието | X | X |  |
| Лого в официалния сайт на организатора – Съвет по туризъм – Пловдив /tourismplovdiv.org/ + линк към уеб-сайта на фирмата | X | X |  |
| Лого във Фейсбук събитието  | X | X | X |
| Кратко представяне на компанията във Фейсбук пост за фирмата | X | X |  |
| Линкове към уеб-сайта и Фейсбук страницата на фирмата във Фейсбук поста за фирмата | X |  |  |
| Лого в имейл подписите  | X | X | X |
| Лого върху баджовете или връзките на баджовете | X | X | X |
| Банер, предоставен от спонсора, поставен отпред на сцената | X |  |  |
| Възможност за изложба на щанд по време на събитието | X |  |  |
| Рекламни материали /флаери по локациите на събитието | X | X |  |
| Името на спонсора в последващ доклад /прессъобщение, който ще бъде изпратен до всички участници на събитието, медийни партньори и качен на сайта на събитието и официалния сайт на организатора | X | X | X |
| Куверт за гала вечеря по награждаване на отличените вина „Вечер на пролетното вино” | 2 бр. | 1 бр. |  |